
	Р Е П У Б Л И К А   Б Ъ Л Г А Р И Я
К О М И С И Я   З А   П Р О Т И В О Д Е Й С Т В И Е   Н А
К О Р У П Ц И Я Т А   И   З А   О Т Н Е М А Н Е   Н А   Н Е З А К О Н Н О    П Р И Д О Б И Т О Т О   И М У Щ Е С Т В О
София 1000, пл. "Света Неделя" №6,  тел: (+359 2)   9401 444, факс: (+359 2) 9401 595



												
РЕШЕНИЕ
№ РС-567-19-002

	Днес, 08.01.2020 г., Комисията за противодействие на корупцията и отнемане на незаконно придобито имущество /КПКОНПИ/, в състав:

		    Председател: Сотир Цацаров
Заместник – председател: Антон Славчев
Член: Антоанета Цонкова
Член: Пламен Йоцов
Член: Силвия Къдрева
У С Т А Н О В И:

	Производството е образувано по реда на чл. 71, ал. 1, пр. 1 от Закона за противодействие на корупцията и за отнемане на незаконно придобитото имущество (ЗПКОНПИ), въз основа на сигнал, регистриран в Комисия за противодействие на корупцията и за отнемане на незаконно придобитото имущество (КПКОНПИ) с рег. № ЦУ01-567/09.07.2019 г.
	Сигналът е подаден против Пламен Стоилов – кмет на община Р.
	По същество, в сигнала се твърди наличие на фактическо съжителство между Пламен Стоилов – кмет на община Р. и Д. Ш. – заместник-кмет на община Р. По време на командировките си кметът Пламен Стоилов е бил придружаван приоритетно от заместник-кмета Д. Ш.
	Към сигнала са приложени доказателства, а именно: копия от Решение от 20.06.2017 г. на Районен съд Р. и Решение от 14.04.2018 г. на Р. районен съд.
		Комисията служебно е събрала следните доказателства: Трудов договор №50/08.11.2011 г. и декларация по чл. 12, т. 1 във вр. с чл. 5 и чл. 12, т. 2 във вр. с чл. 14 от ЗПУКИ (отм.) на Д. Ш., Решение на ОИК Р. за избор на кмет на община, клетвен лист на Пламен Стоилов и декларация по чл. 12, т. 1 във вр. с чл. 5 и чл. 12, т. 2 във вр. с чл. 14 от ЗПУКИ (отм.), писмо справка с вх. № ЦУ01/23853/10.10.2019 г. на КПКОНПИ от Областна дирекция на МВР – Р., Заповед за командировка № 70/27.07.2018 г., Заповед за командировка № РД-02-912/29.12.2016 г., Заповед за командировка № РД-02-54/08.02.2017 г., Заповед за командировка № РД-02-140/20.03.2017 г., Заповед за командировка № РД-02-197/11.04.2017 г., Заповед за командировка № РД-02-627/13.10.2017 г., Заповед за командировка № РД-02-234/13.04.2018 г., Заповед за командировка № РД-02-623/28.09.2018 г., Заповед за командировка № РД-02-746/12.11.2018 г., Заповед за командировка № 123/21.11.2018 г., Заповед за командировка № 98/09.10.2018 г., декларация вх. № ЦУ01/32421/23.12.2019 г. на КПКОНПИ.
	Служебно е извършена справка в Регистър НБД „Население“.

	От събраните в хода на административното производство доказателства Комисията установи следното от фактическа страна:

	Сигналът е подаден от лице, с посочени три имена, ЕГН, адрес и е подписан.
	Пламен Стоилов е избран за кмет на община Р. за мандат 2015 г. – 2019 г. и е положил клетва на 09.11.2015 г., видно от клетвен лист.
	В това си качество Пламен Стоилов е подал декларации по чл. 12, т. 1 във вр. с чл. 5 от ЗПУКИ (отм.) и по чл. 12, т. 2 във вр. с чл. 14 от ЗПУКИ (отм.) на 09.11.2015 г. В декларацията по чл. 12, т. 2 от ЗПУКИ (отм.) е декларирал участието си в Управителния съвет на *************** в Република България и членството си като председател на Асоциация на ***********.
	С Трудов договор № 50/08.11.2011 г. Д. Ш. е назначена на  длъжност заместник-кмет на община Р.
	В това си качество Д. Ш. е подала декларации по чл. 12, т. 1 във вр. с чл. 5 от ЗПУКИ (отм.) и по чл. 12, т. 2 във вр. с чл. 14 от ЗПУКИ (отм.) на 10.11.2011 г. В декларацията по чл. 12, т. 2 от ЗПУКИ (отм.) е декларирала частен интерес към дейността на Л. Ш. – неин съпруг и П. Ш. – свекър, и двамата частни нотариуси.
	Пламен Стоилов е разведен, считано от 19.04.2018 г., а Д. Ш. от 20.06.2017 г.
		От справка в Регистър НБД Население се установи, че Д. Ш. е с постоянен и настоящ адрес – *** и , а Пламен Стоилов е с постоянен адрес - *** и настоящ адрес – ***.
	С писмо вх. № ЦУ01/23853/10.10.2019 г. на КПКОНПИ, Областна дирекция на МВР – Р. е предоставила справка, видно от която Пламен Стоилов и Д. Ш. не са съжителствали заедно на адреси: ***, както и *** за периода от м. януари 2017 г. до настоящия момент.
	Със Заповед за командировка № РД-02-912/29.12.2016 г., Заповед за командировка № РД-02-54/08.02.2017 г., Заповед за командировка № РД-02-140/20.03.2017 г., Заповед за командировка № РД-02-197/11.04.2017 г., Заповед за командировка № РД-02-627/13.10.2017 г., Заповед за командировка № РД-02-234/13.04.2018 г., Заповед за командировка № РД-02-623/28.09.2018 г., Заповед за командировка № РД-02-746/12.11.2018 г., Заповед за командировка № 123/21.11.2018 г., Заповед за командировка № 98/09.10.2018 г., Д. Ш. е била командирована за участия в работни срещи на местните власти в страната, както и участия в откриваща и координационна пресконференции по проект „Добре развита транспортна система в Еврорегион Русе-Гюргево за по-добра свързаност с TEN-T мрежата“, провеждани в гр. Г. 
	С декларация вх. № ЦУ01/32421/23.12.2019 г. на КПКОНПИ, Пламен Стоилов удостоверява, че подписът върху цитираните по-горе заповеди, е положил лично в качеството му на кмет на община Р., мандат 2015 г. – 2019 г.

	При така установената фактическа обстановка Комисията стигна до следните правни изводи:

	За да е осъществен конфликт на интереси по смисъла на чл. 2 от ЗПУКИ (отм.), респективно чл. 52 - 54 от ЗПКОНПИ, следва да са налице три кумулативно изискуеми предпоставки: лице, заемащо публична длъжност, респективно лице, заемащо висша публична длъжност, наличие на частен интерес, който може да повлияе върху безпристрастното и обективно изпълнение на правомощията или задълженията му по служба и упражнено властническо правомощие, повлияно от частния интерес.
Легалните дефиниции на понятията частен интерес и облага се съдържат в чл. 2, ал. 2 и ал. 3 от ЗПУКИ(отм.), респективно чл. 53 и чл. 54 от ЗПКОНПИ. Частен интерес е всеки интерес, който води до облага от материален или нематериален характер за лицето, заемащо публична длъжност или за свързаното с него лице, т.е. за да е налице частен интерес, следва да има реална възможност за настъпване на облага. Облага е всеки доход в пари или имущество, включително придобиване на дялове или акции, както и предоставяне, прехвърляне или отказ от права, получаване на привилегия или почести, получаване на стоки или услуги безплатно или на цени, по – ниски от пазарните, помощ, глас, подкрепа или влияние, предимство, получаване или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.
	Пламен Стоилов, в качеството си на кмет е лице, заемало публична длъжност по смисъла на чл. 3, т. 8 от ЗПУКИ (отм.) и лице, заемащо висша публична длъжност по смисъла на чл. 6, ал. 1, т. 32 от ЗПКОНПИ.
		С оглед горното КПКОНПИ е компетентна да разгледа подадения сигнал.
	Определящо за установяването или липсата на конфликт на интереси е наличието на упражнено правомощие по служба в частен интерес - личен или на свързано лице по смисъла на § 1, т. 1 от ДР на ЗПУКИ (отм.), респективно §1, т. 15 от ЗПКОНПИ, предопределен от възможността за реализиране на материална или нематериална облага, както и възможност този интерес да повлияе върху безпристрастното и обективно изпълнение на правомощията по служба на лицето, заемащо публична длъжност.
	В правомощие на кмета, съгласно разпоредбата на чл. 44, ал. 1 от Закона за местното самоуправление и местната администрация е да ръководи цялата изпълнителна дейност на общината. Съгласно чл. 5, ал. 3 от Устройствения правилник на община Р., кметът упражнява общо ръководство и контрол на общинската администрация и представлява общината, за което съгласно чл. 9 от правилника, както и чл. 44, ал. 2 от ЗМСМА, в изпълнение на своите правомощия, кметът издава заповеди.
	В качеството си на кмет на община Р., Пламен Стоилов е упражнил свои правомощия по служба, произтичащи от разпоредбите на чл. 44, ал. 1 и  ал. 2 от ЗМСМА, както и чл. 5, ал. 3  чл. 9 от Устройствения правилник на община Р., издавайки Заповед за командировка № РД-02-912/29.12.2016 г., Заповед за командировка № РД-02-54/08.02.2017 г., Заповед за командировка № РД-02-140/20.03.2017 г., Заповед за командировка № РД-02-197/11.04.2017 г., Заповед за командировка № РД-02-627/13.10.2017 г., Заповед за командировка № РД-02-234/13.04.2018 г., Заповед за командировка № РД-02-623/28.09.2018 г., Заповед за командировка № РД-02-746/12.11.2018 г., Заповед за командировка № 123/21.11.2018 г. и Заповед за командировка № 98/09.10.2018 г. С посочените заповеди, Пламен Стоилов е командировал Д. Ш. за участия в работни срещи на местните власти в страната, както и участия в откриваща и координационна пресконференции по проект „Добре развита транспортна система в Еврорегион Русе-Гюргево за по-добра свързаност с TEN-T мрежата“, провеждани в гр. Г. 
	От събраните по преписката доказателства, а именно: справка НБД Население и писмо справка с вх. № ЦУ01/23853/10.10.2019 г. на КПКОНПИ от ОД на МВР – Р., не се установи Пламен Стоилов и Д. Ш. да са свързани лица по смисъла на §. 1, т. 1 от ДР на ЗПУКИ (отм.), респективно §1, т. 15, б. „а“ от ДР на ЗПКОНПИ.
	Предвид горното, не се установи упражнените от Стоилов правомощия по служба да са в частен интерес на свързано с него лице по смисъла на §. 1, т. 1 от ДР на ЗПУКИ (отм.), респективно §1, т. 15, б „а“ от ДР на ЗПКОНПИ.
От изложеното по-горе, се налага извода, че са налице два от елементите на състава на конфликт на интереси по чл. 2 от ЗПУКИ (отм.), респективно чл. 52 - 54 от ЗПКОНПИ а именно: лице, заемащо висша публична длъжност и упражнени правомощия по служба. Липсва обаче третият елемент – наличие на частен интерес, а липсата на който и да е елемент от понятието „конфликт на интереси“ обуславя липсата на такъв, по смисъла на чл. 2 от ЗПУКИ (отм.), респективно чл. 52 от ЗПКОНПИ.

	Предвид горното, Комисията за противодействие на корупцията и отнемане на незаконно придобито имущество, на основание чл. 74, ал. 1 и ал. 2 от ЗПКОНПИ,


РЕШИ:

	НЕ УСТАНОВЯВА конфликт на интереси по отношение на Пламен Стоилов с ЕГН **********, кмет на община Р. и в това му качество лице, заемащо публична длъжност по чл. 3, т. 8 от ЗПУКИ (отм.), респективно по чл. 6, ал. 1, т. 32 от ЗПКОНПИ, във връзка с издаването на Заповед за командировка № РД-02-912/29.12.2016 г., Заповед за командировка № РД-02-54/08.02.2017 г., Заповед за командировка № РД-02-140/20.03.2017 г., Заповед за командировка № РД-02-197/11.04.2017 г., Заповед за командировка № РД-02-627/13.10.2017 г., Заповед за командировка № РД-02-234/13.04.2018 г., Заповед за командировка № РД-02-623/28.09.2018 г., Заповед за командировка № РД-02-746/12.11.2018 г., Заповед за командировка № 123/21.11.2018 г. и Заповед за командировка № 98/09.10.2018 г., поради липса на частен интерес, негов или на свързано с него лице по смисъла на § 1, т. 1 от ДР на ЗПУКИ (отм.), респективно §1, т. 15, б. „а“ от ДР на ЗПКОНПИ.

	Препис от решението да се изпрати на Окръжна прокуратура Р., с оглед преценка за реализиране на правомощията й по чл. 76, ал. 2 от ЗПКОНПИ.
	
	С РЕШЕНИЕТО ДА БЪДЕ ЗАПОЗНАТА дирекция „Противодействие на корупцията“.



	КОМИСИЯ:

			      ПРЕДСЕДАТЕЛ:…………П……………./СОТИР ЦАЦАРОВ/

ЗАМЕСТНИК - ПРЕДСЕДАТЕЛ:…….…П.……/АНТОН СЛАВЧЕВ/

ЧЛЕН:………………П……………../АНТОАНЕТА ЦОНКОВА/

ЧЛЕН:………………П…………..../ПЛАМЕН ЙОЦОВ /

ЧЛЕН:………………П………….. /СИЛВИЯ КЪДРЕВА/

